open-index/open-wikipedia-markdown huggingface dataset:
Gabriel Boric

**Gabriel Boric Font** (Promontorii Arenosi die 11 Februarii 1986 natus) est politicus Chiliae.

Abavis ex Uliano insula Croatiae ad regionem Magellanensem Chilensem saeculo XIX exeunte migratis, patre ingeniario chemico, Gabriel Boric alumnus est universitatis Chilensis in urbe Sancti Iacobi, unde, iuribus haud assidue studens, sine lauris decessit. A die 11 Martii 2014 octo annos legatus est camerae deputatorum Chilensi pro regione nativa Magellanensi. Eodem die anni 2022 praeses patriae electus est, omnium Chiliae praesidentium omniumque totius mundi ducum civitatum hodiernorum maxime iuvenis.

## Bibliographia 
* Sam Jones, John Bartlett, "The Croatian roots of Chile’s leftist president Gabriel Boric" in *The Guardian* (20 Decembris 2021)

## Nexus externi 
[thumb|Gabriel Boric praeses foederationis studentium [universitas Chilensis|universitatis Chilensis anno 2012 pictus]]

* 

Categoria:Alumni Universitatis Chilensis
Categoria:Duces civitatum
Categoria:Politici Chiliae
Ecclesia Sancti Apollinaris novi

[thumb|Ecclesia ab occidente visa cum [Narthex|narthice et torri.]]

**Ecclesia Sancti Apollinaris novi** est ecclesia trium navium Sancto Apollinari consecrata Ravennae. Nota est imprimis ob opera tesselata in parietibus, quae vim artis Byzantinae demonstrant. Una cum aliis ecclesiis paeleochristianis urbis Temmplum Sancti Vitalis ab anno 1996 inter patrimonium totius mundi inscripta est.

## Pinacotheca 

Fasciculus:Mosaic_of_Justinian_I_-_Sant'Apoilinare_Nuovo_-_Ravenna_2016.png|Iustinianus I; imago probabiliter antea Theodericum regem Ostrogothorum demonstravit.
Fasciculus:Ravenna Basilica of Sant'Apollinare inside.jpg|Ecclesia interior versus apsidem spectans.
Fasciculus:Ravenna Basilica of Sant'Apollinare Nuovo capitel.jpg|Capitellum foliis ornatum
Fasciculus:Ravenna Basilica of Sant'Apollinare Nuovo mosaic.jpg|agmen martyrrum (pars)
Fasciculus:Ravenna Basilica of Sant'Apollinare inside wideangle.jpg|Aspectus interioris ex angulo latiore visus
Fasciculus:Ravenna Basilica of Sant'Apollinare Nuovo 3 Wise men.jpg|Magi biblici cum bracis, quibus eos ex oriente oriundos esse demonstratur.
Fasciculus:Ravenna Basilica of Sant'Apollinare Nuovo mosaic (2).jpg|Opera tesselata ab imperatore Iustiniano mutata: Homines velis occultati sunt, nihil nisi manus eorum in columnis videntur.
Fasciculus:Sant'.Apollinare.Nuovo18.jpg|Christus in throno, ab angelis circumdatus.

## Notae 
## Bibliographia 
* Giuseppe Bovini (1991). Ravenna. Kunst und Geschichte. Ergänzungen von Wanda Frattini Gaddoni. Ravennae.
* Jutta Dresken-Weiland (2016). Die frühchristlichen Mosaiken von Ravenna. Bild und Bedeutung. Ratisbonae. ISBN 978-3-7954-3024-5.
* Isotta Fiorentini / Piero Orioli (2000). S. Apollinare Nuovo. I Mosaici di Teodorico. Faenzae. ISBN 88-8152-071-0.
* Carola Jäggi (2013). Ravenna. Kunst und Kultur einer spätantiken Residenzstadt. Die Bauten und Mosaiken des 5. und 6. Jahrhunderts. Ratisbonae. ISBN 978-3-7954-2774-0.

## Weblinks 
Categoria:Ars byzantina
Categoria:Ravenna
Categoria:Sacella
Categoria:Loci hereditatis mundialis in Aemilia-Romania
Districtus electoralis

**Districtus** **comitialis** sive **electoralis** seu **circumscriptio** **comitialis** sive **electoralis** seu **regio creandis** est divisio electoralis seu comitialis nonnullis a cuius territorii incolis conformata qui suffragium ferunt et suffragii unitatem constituunt. Districtuum electoralium magnitudo variat secundum comitiorum genus; verbi gratiā, in comitiis municipalibus, districtus electoralis municipium seu commune est; in comitiis nationalibus, hic districtus amplior divisio administrativa est, aut in comitiis Parlamenti Europaei, disctrictus quique natio Unionis Europaeae membrum est.

## Notae 
Categoria:Ius
Categoria:Suffragium
Categoria:Civilitas
Categoria:Democratia
Categoria:Comitia
Gustavus Petro

**Gustavus Petro**, vulgo plene *Gustavo Francisco Petro Urrego* (Ciénaga de Oro in urbe die 19 Aprilis 1960 natus) est praeses Columbiae.

Alumnus est universitatis Exterae Columbianae et Pontificiae Universitatis Xaverianae Bogotensis; studia superiora apud universitatem Catholicam Lovaniensem universitatemque Salmanticensem persecutus est.

Praefectus urbi Bogotae inter 1 Ianuarii 2012 et 31 Decembris 2015 non sine interruptione meruit. Praeses Columbiae die 7 Augusti 2022 inauguratus est, antecessore Ioanne Duque. 

## Bibliographia 
* Hernando Antonio Benavides Correa, "Gustavo Petro, el 'progresista'" in *Semana* (28 Septembris 2011)

## Nexus externi 
*  

Categoria:Nati 1960
Categoria:Homines vivi
Categoria:Politici Columbiae
Categoria:Oeconomi
Categoria:Alumni Universitatis Exterae Columbiensis
Categoria:Alumni Universitatis Xaverianae Bogotensis
Categoria:Alumni Universitatis Catholicae Lovaniensis
Categoria:Alumni Universitatis Salmanticensis
Categoria:Duces civitatum
Categoria:Praefecti urbibus
Ferdinandus Marcos iunior

**Ferdinandus Marcos iunior**, Anglice plene *Ferdinand Romualdez Marcos Jr.*, saepe *Bongbong* nuncupatus (Manilae in urbe die 13 Septembris 1957 natus), est politicus et praeses Philippinarum.

## De vita
Filius fuit Ferdinandi et Imeldae Marcos, patre eo tempore legato camerae repraesentantium sed praeside futuro. In Anglia partim eruditus est. Apud Aulam Sancti Edmundi Oxoniensium, taliter apud scholam commercii Universitatis Pennsylvaniensis matriculavit, sed sine lauris decessit. Gubernator vicarius provinciae Ilocanae Borealis ab anno 1980, gubernator ab 1983 ad 1986 et ab 1988 usque in 1997 meruit, antecessore amita sua, successore germano suo Michaële Marcos Keon. Legatus est camerae repraesentantium Philippinensi pro circulo Ilocanae Borealis ab anno 1992 usque in 1995, iterum ab 2007 in 2010; deinde senator usque in 2016 meruit. Praeses civitatis denuo electus, die 30 Iunii 2022 inauguratus est.

## Bibliographia 
* Regine Cabato, Sammy Westfall, "Marcos family once ousted by uprising wins Philippines vote in landslide," *Washington Post,* 10 Maii 2022.

## Nexus externi 
* 

Categoria:Duces civitatum
Categoria:Gubernatores provinciarum
Categoria:Politici Philippinarum
Yun Seok-yeol

**Yun Seok-yeol**, litteris Coreanis 윤석열, aliis linguis saepe *Yoon Suk-yeol* (Seuli in urbe die 18 Decembris 1960 natus) est iuris consultus et politicus Coreae Meridianae.

Filius praeceptorum universitatum, Seuli educatus, alumnus est universitatis nationalis Seulensis. Anisometropiae affectus e conscriptione militari exemptus est. Iam discipulus universitatis, iudicii ficti de caedibus Kuangju accusator, praesidi Jeon Du-hwan supplicium ultimum suaserat statimque a Seulo fugerat. Iuris consultus ab anno fere 1994 optimates plures iudicio persequebatur propter peculatum aesque alienum, inter quos I Myeongbak et Bak Geunhye olim praesides. Ipse praeses patriae die 10 Maii 2022 inauguratus est.

Die 4 Aprilis 2025 ex officio apud impedimentum abdicavit.
## Notae 
## Bibliographia 
* Jon Herskovitz, Jeong-Ho Lee, "South Korea Leader Snubs Pelosi Over Holiday, Adding to His Woes" (4 Augusti 2022) apud *Bloomberg*
* Michelle Ye Hee Lee, Min Joo Kim, "What you need to know about South Korea’s president-elect, Yoon Suk-yeol" in *Washington Post* (9 Martii 2022)
* Jeong-Ho Lee, Sangmi Cha, "Feud With Police Adds to South Korea President’s Early Struggles" (26/27 Iulii 2022) apud *Bloomberg*

Categoria:Nati 1960
Categoria:Homines vivi
Categoria:Politici Coreae
Categoria:Duces civitatum
Categoria:Alumni Universitatis Nationalis Seulensis
Categoria:Iuris consulti
Isaac Herzog

**Isaac Herzog**, litteris Hebraicis יצחק הרצוג (Telavivi in urbe die 22 Septembris 1960 natus) est politicus Israëlis. 

Filius praesidis Chaim Herzog, e familia Iudaeorum imperii Russici ortus est. Partim Novi Eboraci in urbe educatus (ubi pater legatus Israëlis Nationibus Unitis merebat), alumnus est universitatum Cornellianae et Neo-Eboracensis. Factionis laboris sodalis, legatus parlamento Israëlensi ab anno 2003, minister habitationis, periegesis, diasporae, bonae salutis brevia temporis spatia inter annos 2005 et 2011 meruit. Dux factionis laboris anno 2013 electus, anno 2017 eiectus est. Die 2 Iunii 2021 praeses patriae electus est.

## Nexus externi 
* 

Categoria:Nati 1960
Categoria:Homines vivi
Categoria:Politici Israelis
Categoria:Alumni Universitatis Cornellianae
Categoria:Alumni Universitatis Neo-Eboracensis
Categoria:Duces civitatum
Categoria:Ministri periegesis
Categoria:Ministri valetudinis
Petrus Castillo

**Petrus Castillo**, vulgo plene *José Pedro Castillo Terrones* (Puña in oppido regionis Caxamarcensis die 19 Octobris 1969 natus) est politicus Peruviae. Filius rusticorum pauperum, puer cum patre ad latifundia coffearia quotannis migrabat ut ibi laboraret. Iuvenis in militia campestri contra terroristas  vigilabat; alumnus academiae paedagogicae et universitatis Caesaris Vallejo Truxilli in urbe, praeceptoris operam dedit in oppido nativo. Anno 2017 operistitium praeceptorum Peruvianorum fovit atque mox ductor collegii praeceptorum factus est. Officium praesidis pro factione Marxistica liberae Peruviae gregibusque consociatis anno 2020 postulare constituit, adnuente Vladimiro Cerrón illius factionis ductore. Die 28 Iulii 2021 praeses Peruviae inauguratus, die 7 Decembris 2022 ex officio eiectus est ut qui tyrannidem imposuisse conatus esset. Praeses vicaria Dina Boluarte statim ad praesidatum elevata est.

## Bibliographia 
* Dan Collyns, "Peru president removed from office and charged with ‘rebellion’ after alleged coup attempt" in *The Guardian* (7 Decembris 2022)
* Dan Collyns, "Peru’s ousted president appears in court to face rebellion and conspiracy charges" in *The Guardian* (8 Decembris 2022)

## Nexus externi 
* 
* "Roberto Sánchez aseguró que el expresidente Pedro Castillo es “un preso político”" (11 Decembris 2022) apud *InfoBAE*

Categoria:Nati 1969
Categoria:Homines vivi
Categoria:Politici Peruviae
Categoria:Duces civitatum
Categoria:Marxistae
Categoria:Alumni Universitatis Caesaris Vallejo
Categoria:Praeceptores
Categoria:Opificum duces
Baptisterium ecclesiae cathedralis Ravennatis

thumb|Aspectus externus
**Baptisterium ecclesiae cathedralis Ravennatis**, etiam **Baptisterium Catholicorum** dictum, est primum opus ecclesiasticum Ravennae aedificatum. Notissimum est propter opera tesselata artis Byzantinae, quibus parietes ac lacunaria exornata sunt. Una cum aliis ecclesiis paeleochristianis urbis baptisterium ab anno 1996 inter patrimonium totius mundi inscripta est. Praecipua pulchritudine ornamentorum, qua spectator devincitur, nencon eximia arte, qua ornamenta perfecta sunt, a multis pulcherrima pars interior aedificii antiqui habetur. 

Fasciculus:Baptistry_of_Neon_-_Apostles_mosaic.jpg|Opus tesselatum in tecto.
Fasciculus:Bapistry of Neon 01.jpg|Pars fenestrarum.
Fasciculus:Bapistry of Neon 02.jpg|Fons baptismalis.
Fasciculus:Battistero Neoniano Ravenna 3.JPG|Operis tesselati in tecto pars.

## Notae 
## Nexus externi 
Categoria:Ars byzantina
Categoria:Ravenna
Categoria:Sacella
Categoria:Loci hereditatis mundialis in Aemilia-Romania
Sadyr Žaparov

**Sadyr Nurgožo filius Žaparov**, litteris Cyrillicis Садыр Нургожо уулу Жапаров (Keng-Suu in oppido die 6 Decembris 1968 natus) est politicus Kyrgyzstaniae.

Alumnus est studiorum duorum Kyrgyzensium Pispheci in urbe, videlicet  et , sed ab anno 1987 usque in 1989 conscriptus in exercitu Unionis Sovieticae Novosibirsci militavit. Ab anno 2005 legatus est consilio supremo Kyrgyzensi pro circulo Tüp, sed anno 2007 iuxta praesidem Kurmanbek Bakiev consiliarius meruit.

Inter annos fere 2010 et 2020 crebriter contra regimen Kyrgyzense repugnans tres fere annos effugus Cypri morabat, unde reditus, abductione praefecti regionalis  inculpatus, tres annos incarceratus est, sed hoc eodem tempore ope mediorum socialium sectatores sibi congerebat. Ita mense Octobri 2020 subito liberatus primus minister praesesque ad interim nominatus est, non sine dissentientibus. Denuo, comitiis rite habitis, praeses die 28 Ianuarii 2021 inauguratus est.

## Nexus externi 
Categoria:Nati 1968
Categoria:Homines vivi
Categoria:Politici Kyrgyzstaniae
Categoria:Duces civitatum
Categoria:Alumni Universitatis Kyrgyzo-Russicae Slavonicae
Categoria:Alumni Academiae Publicae Culturae Physicae Athleticaeque Kyrgyzensis
Categoria:Milites Russiae
Droupadi Murmu

**Droupadi Murmu**, nomine nativo *Puti Biranchi Tudu* (Uparbeda in vico prope Rairangpuram Orissae die 20 Iunii 1958 nata) est politica Indiae. E gente Santali orta, alumna est collegii feminarum Rama Devi Bhuvaneśvarae in civitate nativa. Praeceptrix Rairangpura in urbe operam dedit. Ab anno 2000 usque in 2009 legata est congressui civico Orissensi pro circulo Rairangpura. Gubernator civitatis Jhārakhaṇḍae a die 18 Maii 2015 sex annos meruit. Die 21 Iulii 2022 praeses patriae electa est et post tres dies rite inducta est.

## Nexus externi 
* 

Categoria:Nati 1958
Categoria:Homines vivi
Categoria:Politici Indiae
Categoria:Gubernatores provinciarum
Categoria:Duces civitatum
Categoria:Alumni Collegii et Universitatis Feminarum Rama Devi
Anisometropia

**Anisometropia** (Graece *an-* 'non' + *iso-* 'idem' + *metr-* 'mensura' + *ops* 'oculus') est status cum binis oculis humanis impar vis optica sit. Variatio unius diopteri vel plus plerumque est acceptum diagnosis anisometropiae limen. Plurimi autem aegroti tris anisometropiae diopteros tolerare possunt antequam symptomata capitis doloris, asthenopiae, visus binarii, et photophobiae significationem clinicam habent.

**Antimetropia** est rarum anisometropiae genus, ubi alius oculus myopicus, alius hyperopicus est; circiter 0.1 centesimae omnium hominum antimetropici sunt.

Anisometropia ex momento geneticae circumiectorumque oriri putatur.

*Amblyopia
*Astigmatismus
*Strabismus
*Yun Seok-yeol

## Notae
## Bibliographia
*Astle, William F., Jamalia Rahmat, April D. Ingram, et Peter T. Huang. 2007. "Laser-assisted subepithelial keratectomy for anisometropic amblyopia in children: Outcomes at 1 year." *Journal of Cataract & Refractive Surgery* 33, no. 12 (December): 2028–34. . PMID 18053899. S2cid 1886316. 
*Barrett, B. T., A. Bradley, et T. R. Candy. 2013. "The relationship between anisometropia and amblyopia." *Progress in Retinal and Eye Research* 36 (September): 120–58. . PMID 23773832. PMC 3773531. 
*Czepita, D., W. Goslawski, et A. Mojsa. 2005. "Occurrence of anisometropia among students ranging from 6 to 18 years of age." *Klin Oczna* 107 (4–6): 297–9. PMID 16118943.
*Vincent, S. J., M. J.Collins, S. A. Read, et L. G. Carney. 2014. "Myopic anisometropia: ocular characteristics and aetiological considerations." *Clinical & Experimental Optometry* 97 (4): 291–307. PMID 24939167. S2cid 205048169. PDF.

## Nexus externi
*"Anisometropia - American Association for Pediatric Ophthalmology and Strabismus/"
*"Guide to Anisometropia (& Treatment Options)." Apud NVISION Eye Centers.

Categoria:Morbi
Categoria:Ophthalmologia
Categoria:Optica
Xiomara Castro

**Xiomara Castro de Zelaya**, nomine pleno nativo *Iris Xiomara Castro Sarmiento* (Tegucigalpae in urbe die 30 Septembris 1959 nata), est politica Honduriae. Die 27 Ianuarii 2022 praeses Honduriae inaugurata est.

## Vita
Anno 1975, Manueli Zelaya nupsit, qui a die 27 Ianuarii 2006 usque in annum 2009 praeses Honduriae functus est. 

## Nexus externi 
* 

Categoria:Politici Honduriae
Categoria:Praesides Honduriae
Irfaan Ali

**Irfaan Ali**, plenius *Mohamed Irfaan Ali* (Leonorae in oppido die 25 Aprilis 1980 natus) est politicus Guianae.

Filius praeceptorum, partim in insula Leguan atque partim Georgiopoli educatus est ubi collegium Sancti Stanislai frequentavit. Alumnus est universitatis Indiarum Occidentalium ubi architecturae urbanae studuit. Apud  regimenque Guianense de constructione urbana operam dedit. Ab anno 2005 legatus est parlamento Guianensi; post annum 2009 minister habitationis et minister periegesis functus est. Comitiis anni 2020 officium praesidis petivit, bono successu, atque die 2 Augusti 2020 inauguratus est.

## Notae 
## Nexus externi 
Categoria:Nati 1980
Categoria:Homines vivi
Categoria:Politici Guianae
Categoria:Duces civitatum
Categoria:Ministri periegesis
Categoria:Alumni Universitatis Indiarum Occidentalium
Rodericus Chaves

**Rodericus Chaves**, vulgo plene *Rodrigo Alberto de Jesús Chaves Robles* (in urbe Sancti Iosephi die 10 Iunii 1961 natus) est politicus Costaricae.

Universitatem Costaricensem breve temporis spatium frequentavit; deinde in Civitatibus Foederatis migravit. Alumnus est ergo universitatis civicae Ohiensis, ubi doctoratum nactus est. Apud Argentariam mundanam annos octo et viginti operam dedit. Minister vectigalium Costaricae a die 30 Octobris 2019 usque in 28 Maii 2020 meruit, praeside Carolo Alvarado. Cui successor ipse die 8 Maii 2022 praeses Costaricae inauguratus est.

## Bibliographia 
* "Rodrigo Chaves wins Costa Rica election amid sexual harassment allegations" in *The Guardian* (4 Aprilis 2022)

## Nexus externi 
* 

Categoria:Nati 1961
Categoria:Homines vivi
Categoria:Politici Costaricae
Categoria:Duces civitatum
Categoria:Alumni Universitatis Civicae Ohiensis
Categoria:Argentarii
Pensacola (Florida)

**Pensacola** est urbs et sedes Comitatus Escambiae in Florida, cui sunt 53&thinsp;678 incolae.

## Historia
Apud locum Pensacolae recentis anno 1559 colonia Hispana constituta est, quae autem anno 1561 deserta est. Tamen, anno 1698 prope castellum novum Hispani coloniam iterum rite instituerunt. Huic coloniae nomen *Pensacola* datum est quia nomen indigenarum erat.

Post aliquot certamina anno 1821, Pensacola et tota Florida Civitatibus Foederatis Americae cessa est.

## Notae
## Nexus externi
Categoria:Condita 1559
Categoria:Urbes Floridae
Wavel Ramkalawan

**Wavel Ramkalawan** (Mahé in insula die 15 Martii 1961 natus) est clericus ecclesiae Anglicanae et politicus insularum Seisellensium.

Matre praeceptrice, patre stannifice, avo e Bihāra Indiae oriundo, Wavel Ramkalawan in urbe nativa apud collegium Seisellense educatus est. Alumnus est collegii Theologici S. Pauli in insula Mauritia universitatisque Birminghamiensis in Anglia. In insulis reditus, munere presbyteri fungens sub regimine singulae factionis, inter conditores fit "factionis Seisellensis" (*parti Seselwa*). Cuius factionis dux, legatus est parlamento Seisellensi ab anno 1993 usque in 2011, iterum ab 2016 usque in 2020. Quo anno praeses electus, die 26 Octobris 2020 inauguratus est.

## Nexus externi 
Categoria:Nati 1961
Categoria:Homines vivi
Categoria:Clerici insularum Seisellensium
Categoria:Politici insularum Seisellensium
Categoria:Duces civitatum
Categoria:Alumni Universitatis Birminghamiensis
Categoria:Alumni Collegii Theologici Sancti Pauli (Mauritia)
Categoria:Incolae Mahé
Samia Suluhu Hassan

**Samia Suluhu Hassan** (Makunduchi in oppido insulae Zanzibarae die 27 Ianuarii 1960 nata) est politica Tanzaniae.

Alumna est Instituti evolutionis gerendae prope Morogoro, insuper universitatis Mancuniensis in Anglia. Ministra a periegesi regionis Zanzibarae fuit, praeside regionis Amani Karume, ab anno 2005 usque in 2010. A quo anno usque in 2015 legata est parlamento Tanzaniensi pro circulo oppidi nativi; eisdem annis ministra a rebus foederalibus meruit iuxta praesidem vicarium Tanzaniae Mahometo Gharib Bilal. Ipsa deinde praeses vicaria succedit et usque in diem 19 Martii 2021 functa est: hoc die praeses Tanzaniae creata est.

## Nexus externi 
* Ineke Mules, "Samia Suluhu Hassan: Who is Tanzania's new president?" (19 Martii 2021) apud *Deutsche Welle*

Categoria:Nati 1960
Categoria:Homines vivi
Categoria:Politici Tanzaniae
Categoria:Incolae Zanzibarae
Categoria:Alumni Instituti et Universitatis iuxta Mzumbe
Categoria:Alumni Universitatis Mancuniensis
Categoria:Duces civitatum
Serdar Berdimuhamedow

**Serdar Gurbanguly filius Berdimuhamedow** (Aşgabat in urbe die 22 Septembris 1981 natus) est politicus Turcomanniae filiusque praesidis Gurbanguly Berdimuhamedow.

Alumnus est universitatis agronomicae Turcomannicae et academiae diplomaticae Ministerii Rerum Externarum Russici necnon  iuxta Institutum Studiorum Superiorum Internationalium Genavensis. Legatus est parlamento Turcomannico a die 23 Novembris 2016 usque in 2 Ianuarii 2019, a quo die gubernator provinciae Ahal unum annum meruit. A mense Februario 2020 minister industriae materiaeque constructionis factus est, atque post unum annum praeses vicarius consilii ministrorum promotus est. In his officiis non sine suasione paternali receptum esse censetur. Denuo die 19 Martii 2022, patre recedente, ipse praeses Turcomanniae acclamatus est.

## Bibliographia 
* Catherine Putz, "Turkmenistan President’s Son Appointed Minister: Given Serdar’s trajectory, it’s hard not to believe he’s heading for the presidency one day" in *The Diplomat* (13 Februarii 2020)
* Catherine Putz, "Son of Turkmenistan’s President Gets New Post: Serdar Berdimuhamedov will be joining the Cabinet of Ministers, another step on the road to a dynasty" in *The Diplomat* (13 Februarii 2021)

## Nexus externi 
* "As Expected, Son Of Turkmen Leader Easily Wins Election In Familial Transfer Of Power" (15 Martii 2022) apud *RFE/RL*
* "President of Turkmenistan Serdar Berdimuhamedov performs Umrah Hajj" (1 Iunii 2022) apud *Turkmenistan Today*

Categoria:Alumni Academiae Diplomaticae Ministerii Rerum Externarum Russici
Categoria:Alumni Instituti Studiorum Superiorum Internationalium Genavensis
Categoria:Alumni Universitatis Agronomicae Turcomannicae
Categoria:Nati 1981
Categoria:Homines vivi
Categoria:Politici Turcomanniae
Categoria:Duces civitatum
Mahometus Déby

**Mahometus Idris Déby** vel litteris Arabicis محمد إدريس ديبي, cognomine *Itno*, (Massakory in urbe die 1 Ianuarii 1984 natus) est politicus Tzadiae.

Pater Idriss Déby, praeses futurus, anno 1984 sectator principalis duxque exercituum fuit rebellatoris Hissène Habré. Puerulus mox **Kaka** nuncupatus est (scilicet "Avia") quia, matre e populo nomadica Daza oriunda, ab avia paterna educatus est.Alumnus est  in Francia scholarumque militarium Tzadiensium. Iussu patris ad cohortem praesidalem missus est, ubi tumultibus pluribus sedatis virtutem satis monstravit. Anno 2013 inter duces exercitus Tchadiensis in Malia contra terroristas Islamicos pugnantis innotuit. Ab anno insequenti, in Tzadiam reditus, praefectus cohortus praesidalis promotus est.

Patre die 20 Aprilis 2021 interfecto, statim consilium militare transitionis convocavit, quo adnuente se praesidem proclamavit. Uxorum tertia, nomine , ex eadem gente Daza e qua mater orta erat, consiliaria iuxta media meret et *première dame* ("prima domina Tzadiae") a diurnariis nonnumquam nuncupatur.

## Notae 
## Bibliographia 
* 
* 

## Nexus externi 
* 
* John Irish, Tangi Salaün, "With eye on Islamist fight, France backs Chad military takeover" (22 Aprilis 2021) apud *Reuters*
* Vita apud praesidium Tzadiense
* Vita apud Consilium Militare

Categoria:Nati 1984
Categoria:Homines vivi
Categoria:Milites Tzadiae
Categoria:Politici Tzadiae
Categoria:Alumni Lycei Militaris Aquissextiensis
Utica (Novum Eboracum)

**Utica** urbs in Novo Eboraco et sedes Oneida Comitatus est, cui 65&thinsp;283 incolae sunt.

## Historia 
thumb|204x204px|Descriptio **Uticae** anno 1802
Anno 1758 castrum a colonis Americanis per Bellum Franco-Indianum structum est. Simul cultores batavici ac germani vicum apud castrum condiderunt, quod Indi anno 1776 diripuerunt. Nihilominus anno 1793 vicus cum conexione cum Albania restauratus est.

## Notae 
## Nexus externi 
Categoria:Urbes Novi Eboraci
Chandrikapersad Santokhi

**Chandrikapersad** vel brevius **Chan Santokhi** (apud Lelydorp pagi Suriname die 3 Februarii 1959 natus) est vigil et politicus Surinamiae.

Filius operariorum ex India oriundorum, religione Hinduica, Chandrikapersad Santokhi Paramaribo in urbe apud scholam mediam generalem educatus est. Ab 1978 usque ad 1982 Apeldornii Nederlandiae in Academia Vigilium eruditus est. In patriam reditus vigil opeeram dedit in pagis Geyersvlijt et Wanica; mox autem Paramaribo missus rector tabularii criminalis nationalis, deinde ab anno 1991 commissus vigilium principalis meruit. Minister iustitiae fuit a die 1 Septembris 2005 usque in 13 Augusti 2010, praeside Ronaldo Venetiaan.

Commissus iam inquisiverat de caedibus Decembribus anno 1982 sub regimine militari peractis. Minister igitur iudicia tenere coepit, quibus inter primos Desi Bouterse, olim dictator, inculpabatur; qui denuo, praeses merens, anno 2019 damnatus est. Chan Santokhi ipse, Desiderato Bouterse successor, die 16 Iulii 2020 praeses inauguratus est. 

## Bibliographia 
* "'Misdaadbestrijding Suriname op de tocht'" in *De Telegraaf* (13 Augusti 2010)
* Stieven Ramdharie, "De meest bedreigde man van Suriname" in *De Volkskraant* (2 Octobris 2007)
* Leonoor Wagenaar, "Crimefighter met lef" in *Parbode* (1 Decembris 2006)

## Nexus externi 
Categoria:Nati 1959
Categoria:Homines vivi
Categoria:Politici Surinamiae
Categoria:Vigiles
Categoria:Ministri iustitiae
Categoria:Duces civitatum
Categoria:Alumni Academiae Vigilium Nederlandensis
Catharina Novák

**Catharina Novák**, Hungarice plene *Novák Katalin Éva* (Segedini in urbe die 6 Septembris 1977 nata) est politica Hungariae.

Alumna est universitatum Corvinianae Budapestinensis, ubi scientiae oeconomicae, et Szegediensis, ubi iuribus studuit. Ab anno 2001 Budapestini apud ministerium rerum externarum, postea apud alia ministeria operam dedit. Legata est parlamento Hungarico ab anno 2018; ministra rerum familiarium a die 1 Octobris 2020 ad 31 Decembris 2021 meruit (quod officium neque antea neque postea exstabat), primo ministro Victore Orbán; quo adnuente mox officium praesidis Hungariae postulavit atque die 10 Martii 2022 rite electa est, Ioanni Áder successor. Die 26 Februarii 2024 demissionem suam petivit, infamosa denuo propter veniam clam datam praefecto orphanotrophii quodam qui stupra celavisset. 

## Notae 
## Nexus externi 
* Curriculum vitae anno 2021 divulgata
* Curriculum vitae

Categoria:Nati 1977
Categoria:Homines vivi
Categoria:Politici Hungariae
Categoria:Duces civitatum
Categoria:Alumni universitatis Szegediensis
Categoria:Alumni Universitatis Corvinianae Budapestinensis
Kwasi Kwarteng

**Kwasi Kwarteng**, plene *Akwasi Addo Alfred Kwarteng* (Waltham Forest in burgo Londiniensi die 26 Maii 1975 natus), est politicus regni Britanniarum.

Filius matris causidicae et patris oeconomistae, amborum e gente Asante Ganae ortorum, Kwasi Kwarteng partim Londinii, partim apud collegium Etonense educatus est. Alumnus est collegii Trinitatis Cantabrigiensis. Factionis conservativae sodalis parlamento Britannico legatus est ab anno 2010 pro circulo Spelthorne. Secretarius civicus a negotio et energia a die 8 Ianuarii 2021 meruit, Borisio Johnson primo ministro. Cui die 6 Septembris 2022 succedens Elisabetha Truss statim Kwasi Kwarteng in officium Domini Cancellarii promovit, sed hoc officium dies octo et triginta tantum retinuit.

## Scripta 
* 2011 : *Ghosts of Empire*. Londinii: Bloomsbury
* 2011 (cum Jonathan Dupont) : *Gridlock Nation*
* 2012 (cum Priti Patel, Dominic Raab, Chris Skidmore, Elizabeth Truss) : *Britannia Unchained*. Palgrave Macmillan
* 2014 : *War and Gold: A Five-Hundred-Year History of Empires, Adventures and Debt*
* 2015 : ''Thatcher's Trial: Six Months That Defined a Leader*

## Notae 
## Bibliographia 
* Jamie Dettmer, "Britain can’t buck the markets" (29 Septembris 2022) apud *Politico*
* Larry Elliott, "Pound’s plummet underlines schoolboy error by Kwasi Kwarteng" in *The Guardian* (26 Septembris 2022)
* Richard Partington, "Kwasi Kwarteng: free marketeer and Truss’s ideological soulmate becomes chancellor" in *The Guardian* (6 Septembris 2022)
* Kevin Rozario, "New British Chancellor Kwasi Kwarteng Reverses Rishi Sunak’s Scrapping Of Tax-Free Shopping For International Tourists" (26 Septembris 2022) apud *Forbes*
* Kevin Schofield, "Mini-Budget Gets A Pounding – But Right-Wing Think Tanks Are Loving It" (26 Septembris 2022) apud *HuffPost* 
* Richard Vaighan, "Who is Kwasi Kwarteng? The University Challenge-winning chancellor who has a close bond with Liz Truss" in *i News'' (6 Septembris 2022) 

Categoria:Alumni Collegii Etonensis
Categoria:Alumni Universitatis Cantabrigiensis
Categoria:Auctores Anglici
Categoria:Domini Cancellarii Anglici et Britannici
Categoria:Ministri commercii
Categoria:Ministri energiae
Categoria:Politici Britanniae
Categoria:Scriptores Angliae
Categoria:Asante
Nikenike Vurobaravu

**Nikenike Vurobaravu** (in insula Malo anno 1964 natus) est politicus et legatus Vanuatus.

Alumnus est universitatis Pacifici Australis. Rebus diplomaticis insuper Canberrae et apud universitatem Westmonasteriensem studuit. Anno 2014 commissus vel legatus principalis Vanuatus iuxta insulas Vitienses creatus est. Die 23 Iulii 2022 praeses Vanuatus inauguratus est.

## Notae 
## Bibliographia 
* "Alumnus Gives Back to Home Country" in *USP: Alumni News* (10 Octobris 2018)
* 
* 

Categoria:Nati 1964
Categoria:Homines vivi
Categoria:Politici Vanuatus
Categoria:Duces civitatum
Categoria:Alumni Universitatis Pacifici Australis
Categoria:Alumni Polytechnici et Universitatis Westmonasteriensis
Categoria:Incolae insulae Malo
Categoria:Legati Vanuatus
Castellum Balmoral

thumb|Castellum Balmoral
thumb|Castellum Balmoral annos 1860s
**Castellum Balmoral** est residentia privata regalis familiae Regni Britanniarum in Aberdonense Scotia stat.

Origo Castelli est emptio ab Alberto de Gota, neptus Victoriae anno 1842 et ab anno 1852 domus regalis factum est. Aedificium novum anno 1856 constitutum est. Et ab hodie residentia aestatis usum est.

Die 8 Septembris 2022, regina Elizabeth II in pace mortua est apud Castellum Balmoral.

## Notae 
Categoria:Scotia
Categoria:Domus principales
Categoria:Historia Scotiae
Categoria:Historia Britanniae
Vexillum Mexici

thumb|Vexillum Mexici
**Vexillum Mexici** est vexillum Foederati Status Mexicani. Viridis campus, alba campus et ruber campus. Est unum e tribus symbolis piae legis in patria constitutis, una cum insigniis armorum et solemne nationali. Hodiernum vexillum consilium die 16 septembris 1968 adhibitum est et ab eius usu in februario 1984 moderatus est Ministerium Interioris Legis in scuto nationali, vexillum et hymnum in secundo capite.

## Descriptio 
Vexillum Mexici, stantem in pedibus posterioribus; constat rectangulum in viridis campus, alba campus et ruber campus, coloris in hoc ordine a scapo incipientes, viridis, alba et rubo. In alba campus, et in medio, habet tunicam armorum.

### Colorum 

## Historia 
Vexillum die 16 Septiembris 1968 institutum est.

### Chronologia 

Imago:Flag of the Mexican Royalists.svg|23px| Vexillum Novae Hispaniae (1650)
Imago:Flag of Spain (1785–1873, 1875–1931).svg|23px| Vexillum Novae Hispaniae (1792)
File:Bandera Trigarante MNH.svg|23px| Vexillum trigaranti (1821-1823)
Imago:Flag of Mexico (1821-1823).svg|23px| Vexillum primae Imperii Mexici (1821-1823)
Imago:Bandera de la Primera República Federal de los Estados Unidos Mexicanos.svg|23px| Vexillum Statti Unitii (1824)

## Aliae versiones 

Imago:Bandera de Mexico uso civil.svg|Vexillum Mexici
Imago:Flag of Mexico (reverse).svg|Vexillum Mexici
Imago:Mexican Presidential Standard.svg|Vexillum Mexici

## Aliae vexilla 

File:Flag of Coahuila y Tejas.svg|Vexillum Coahuilae et Texas (1821)
File:Flag of Yucatan.svg|Vexillum Yucataniae (1841)

* Insigne Mexici

## Notae 
## Nexus externi 
* Pagina rectionis de vexillo

!
Norvegia
Amarillo (Texia)

**Amarillo** (Hispanice *amarillo* 'flavus') est urbs in Texia civitate et sedes comitatus Potterensis, quarta decima a maxima urbe in Texia et maxima in Panhandle Texensi. Regio urbana in Comitatum Randallensem extenditur. Numerus incolarum 200&thinsp;393 die 1 Aprilis 2020 aestimatus est.

Amarillo olim Mundanum Helii Caput appellabatur propter eius opes helii, inter maxime feraces et fructuosos in Civitatibus Foederatis notas. Urbs etiam Flava Rosa Texensis appellabatur (ex *amarillo,* vocabulo Hispanico), Urbs Flava (ex illo nomine), et Urbs Rotrorum Civitatum Foederatarum propter fabricam ubi V-22 Osprey aeroplanum hybridum fabricatur. Una ex maximis fabricis in Civitatibus Foederatis ubi caro collegitur et stipatur in urbe invenitur. Pantex, sola armorum nuclearium cogendorum et demoliendorum fabrica in America, est magnus operariorum conductor in regione situs, ex quo Amarillo Urbs Bombarum aliquando appellatur. 

## Historia 
[thumb|Despectus in medium Amarillum anno [1912.]]
Amarillo anno 1887 nomine *Oneida* locus astariorum fabricandorum conditum est, sed nomen postea mutatum est. Post annum 1890, locus vaccarum pascendarum facta est, annoque 1925, petroleo in regione nuper invento, oeconomia regionis crevit.

## Notae
## Bibliographia
* Carlson, Paul H. 2006. *Amarillo: The Story of a Western Town.* Texas Tech University Press. ISBN 978-0-89672-587-4.

## Nexus externi
Categoria:Condita 1887
Categoria:Urbes Texiae
Cuneus Mexicanus

thumb|Tres cunei Mexicani tortillis planis parati.
**Cuneus Mexicanus** est ferculum Mexicanum cum tortilla et carne. Saepe cepa, coriandrum, raphanus, caseus, aliique cibi eduntur super cuneis Mexicanis.  Verbum typicum huius cibi est *taco,* vocabulum fontis incerti. Secundum unam hypothesin, *taco* 'cuneum' aut 'obturamentum' significat. Itaque, cuneus Mexicanus verbum pro *taco* aptum fieri potest.

## Notae 
Categoria:Ars coquinaria Mexicana
Categoria:Cibus viarius
Categoria:Fercula e pane
Gulielmus Katonivere

**Gulielmus**, vulgo *Wiliame* **Katonivere** (die 20 Aprilis 1964 natus) est miles et politicus Vitiorum. Suva in urbe insulae Viti Levu natus est, familia ex oppido Naduri provinciae Macuata insulae Vanua Levu oriunda. Ibi educatus est.

Gulielmus Katonivere in exercitu Vitiensi ab anno 1984 militavit. Bis in Libanum missus est, dux copiarum Vitiensium quae sub aegide Nationum Unitarum ibi excubabant. In patriam reditus gubernator provinciae (*tua Macuata*) meret, fratri Aisea Katonivere successor qui die 18 Aprilis 2013 mortem obierat. Insuper negotiator societates lignum venditantes direxit. Suadente primo ministro Voreqe Bainimarama officium praesidis anno 2021 petivit, bono successu, aemula Teimumu Kepa quae factionem socialem democraticam liberalem duxerat. Ergo Gulielmus Katonivere die 12 Novembris 2021 praeses inauguratus est.

## Notae 
## Bibliographia 
* Talebula Kate, "Ratu Wiliame Katonivere sworn-in as Fiji’s new Head of State" in *Fiji Times* (12 Novembris 2021)
* Inole Rabonu, "Tui Macuata Is President Elect" in *Fiji Sun* (22 Octobris 2021)
* Serafina Silaitoga, "From canecutter to Fiji’s president" in *Fiji Times* (13 Novembris 2021)

Categoria:Nati 1964
Categoria:Homines vivi
Categoria:Politici Vitiorum
Categoria:Milites Vitiorum
Categoria:Duces civitatum
Categoria:Incolae Vanua Levu
Dagmar Schipanski

[thumb|Schipanski [colonia Agrippina|Coloniae Agrippinae anno 2014.]]

**Dagmar Elisabeth Schipanski** (nata *Eichhorn* Sättelstädt in Circulo Wartburg die 3 Septembris 1943; mortua die 7 Septembris 2022) fuit politica et physica Germanica. Ex anno 2000, Unioni Democraticae Christianae Germaniae adhaerebat.

Ilmenaviae in universitate technica profestrix erat, annisque 1995/1996 rectoris munere fungebatur. Annis inter 1999 et 2004 ministerium scientiarum Thuringiense duxit, antequam parlamenti Thuringiensis praeses esset. Id officium anno 2009 expletum est. Anno autem 1999 vane candidatum praesidii foederalis Germanici inierat, politicis conservativis proponentibus.

## De vita
Pater eius, parochus protestanticus, secundo bello mundano decessit. Tunc autem mater, quae iterum nupserat, filiam arcessivit Ilmenaviam. Scholasticis absolutoriis anno 1962 in Goetheano receptis, physicae applicativae Magdeburgi studebat annoque 1967 diplomate ornata est. Inde usque annum 1985 Ilmenaviae (superior) famula fuit. Anno 1972 Neosibiriae studia pergebat, ubi anno 1976 doctoratu coronata est. 

Habilitatione anno 1985 perfecta, docens Ilmenaviae facta est. Quoniam Factionis Socialisticae Unitae Germaniae assecla fieri noluit communistae ei professoratum recusaverunt. Communismo victo, Schipanski anno 1990 profestrix nominata est in rebus electronicis. Usque annum 1993 decana facultatis technicarum electronicae informaticaeque fuit. Anno academico 1994/1995 vicaria rectrix, inde statim rectrix. Quod antea nulla mulier in ulla universitate technica Germaniae perpetraverat.

Anno 1992 in Consilium Scientificum Germanicum vocata est, cui annis inter 1996 et 1998 praeerat. Anno 1998 in Academiam Leopoldinam cooptata est, anno autem 2000 in Academiam Europaeam.

Tankred Schipanski eius filius annis inter 2009 et 2021 Dietae Foederalis Germaniae senator erat. Dagmar Schimanski ipsa Stationi radiophonicae televisificaeque Thuringiensi valde favebat et Instituto Germanico ad cancrum debellandum succurrebat.

## Honores 
* 1996 – Verdienstorden der Bundesrepublik Deutschland (crux foederalis Germanica primae classis pro meritis)
* 2000 – Preis Frauen Europas – Deutschland (pro feminis Europaeis)
* 2001 – Goldenes Lot (Verband Deutscher Vermessungsingenieure/associationis Germanicae geodaeticae) 
* 2002 – Courage-Preis für Förderung des Bildungs- und Wissenschaftsstandortes Deutschland (promotio, ut Germania locus scientificus magis idoneus fiat)
* 2010 – Soroptimist International Deutschland
* 2011 – Hans-Olaf-Henkel-Preis (pro politica scientiis benevola)

## Bibliographia 
* lexicon de hominibus Germaniae Orientalis

## Nexus externi 
*  
* vita apud AcademiaNet
* declaratio officialis factionum christianarum democraticarum ad mortem dominae Schipanski

## Notae 
Categoria:Eruditi Germaniae
Categoria:Ilmenavia
Categoria:Physici Germaniae
Assimi Goïta

**Assimi Goïta**, litteris Arabicis أسيمي غويتا (anno 9 11 1963 natus) est miles qui a die 28 Maii 2021 praeses ad interim Maliae meret.

Filius militis, alumnus est  et . Iuxta Cohortem autonomam copiarum specialium media regione militavit, praesertim contra rebellatores Islamistas. Dux Congressus nationalis pro salute populi (se dicentis), praesidem Ibrahim Boubacar Keïta die 18 Augusti 2020 ex officio deiecit. Ipse a congressu die 21 Septembris 2020 praeses vicarius ad interim proclamatus est, praeside ad interim Bah Ndaw, quem autem, novis rebus iterum die 24 Maii 2022 motis, deposuit. Post quattuor dies se praesidem esse nuntiavit. 

Anno 2018 in Burkina Faso, sed sub aegide exercitus Civitatum Foederatarum, duci copiarum specialium Guineensium futuroque usurpatori Mamady Doumbouya incurrerat; socii postea ut videtur collaborant.

## Notae 
## Bibliographia 
* "Au Mali, des militaires aux postes-clés du gouvernement de transition" in *Le Monde* (8 Octobris 2020)

## Nexus externi 
* 
* "Qui est le colonel Assimi Goïta, à la tête de la junte militaire au Mali?" (21 Augusti 2020) apud *RFI*
* Justin Coulibaly, "Epouse du colonel Assimi Goïta, Lala Diallo enflamme la Toile !" (8 Iunii 2021) apud *Afrik.com*

Categoria:Nati 1963
Categoria:Homines vivi
Categoria:Milites Maliae
Categoria:Politici Maliae
Categoria:Duces civitatum
Categoria:Alumni Prytanei Militaris Katiensis
Theresa Coffey

, vulgo plene *Thérèse Anne Coffey* (ad Billinge comitatus metropolitani Merseyside die 18 Novembris 1971 nata) est politica Britannica.

Alumna est Collegii de Somerville universitatis Oxoniensis, unde rebus politicis athleticisque assidue persecutis, studiis chemicis neglectis, demissa est; insuper collegii Universitatis Londiniensis ubi gradum doctoris anno 1998 ascendit. Factionis conservativae sodalis, legata est parlamento Britannico a die 6 Maii 2010 pro circulo Suffolciae ripariae. Ministra a circumiectu et rure a die 17 Iulii 2016 facta est, prima ministra Theresa May; secretaria civica a labore a die 8 Septembris 2019, primo ministro Borisio Johnson; secretaria civica a valetudine a die 6 Septembris 2022, primo ministro Elisabetha Truss. Ab eadem die ipsa prima ministra vicaria meret.

## Bibliographia 
* Daniel Keane, "Who is Thérèse Coffey, UK’s new cigar-smoking Health Secretary?" in *Evening Standard* (8 Septembris 2022)
* Ben Quinn, "Thérèse Coffey had to leave Oxford University – but made it to deputy PM" in *The Guardian* (7 Septembris 2022)
* Joe Sommerlad, "Therese Coffey: Who is Liz Truss’s new health secretary and deputy prime minister?" in *The Independent* (7 Septembris 2022)

## Nexus externi 
Categoria:Nati 1971
Categoria:Homines vivi
Categoria:Politici Britanniae
Categoria:Alumni Collegii Universitatis Londiniensis
Categoria:Ministri valetudinis
Categoria:Ministri laboris
Categoria:Ministri circumiectus
Mamady Doumbouya

**Mamady Doumbouya**, litteris Arabicis مامادي دومبوي (in regione urbis Kankan die 4 Martii 1980 natus) est miles qui die 1 Octobris 2021 praeses ad interim Guineae creatus est, antecessore Alpha Condé.

E gente Mandingarum ortus, alumnus est scholarum militarium Parisiensium universitatisque Panthei et Assacii in eadem urbe. In legione externa Francica usque in annum 2009 militavit. In patriam anno 2012 reditus dux factus est gregis copiarum specialium quae contra terroristas committi solent. Quo grege adiuvante die 5 Septembris 2021 praesidem Alpha Condé ex officio suo deiecit moxque se praesidem proclamari effecit.

Anno 2018 in Burkina Faso, sed sub aegide exercitus Civitatum Foederatarum, duci copiarum specialium Maliensium futuroque usurpatori Assimi Goïta incurrerat; socii postea ut videtur collaborant.

## Notae 
## Bibliographia 
* "Coup d’État en Guinée : ce que l’on sait du putsch qui a renversé Alpha Condé" in *Jeune Afrique* (5 Septembris 2021)

## Nexus externi 
* 
* Peter Kum, "Qui est le colonel Mamady Doumbouya, nouvel homme fort de la Guinée ? (Biographie)" (6 Septembris 2021) apud *AA*
* "Guinée : portrait du colonel Mamady Doumbouya, auteur du putsch du 5 septembre 2021" (5 Septembrus 2021) apud *Africa 24*
* "Guinée : Mamady Doumbouya met en place un « gouvernement de l’ombre »" (11 Ianuarii 2022) apud ''Journal de l'Afrique''
* 

Categoria:Nati 1980
Categoria:Homines vivi
Categoria:Milites Guineae
Categoria:Milites Franciae
Categoria:Politici Guineae
Categoria:Duces civitatum
Categoria:Alumni scholarum militarium Parisiensium
Categoria:Mandingae
Mahometus Bazoum

**Mahometus Bazoum**, litteris Arabicis محمد بازوم ( in oppido anno 1960 natus) est politicus Nigritaniae.

## De vita
E gente Arabum regionis Diffa ortus, Zinder in urbe educatus, alumnus est Universitatis Dakarensis ubi philosophiae studuit. Postea reditus magister scholarum meruit ac res politicas magis magisque suscepit. Legatus est parlamento Nigritano ab anno 1993. Bis minister rerum externarum creatus est, a die 25 Februarii 1995 usque in 5 Maii 1996, primo ministro Hama Amadou, et a 21 Aprilis 2011 in 25 Februarii 2015, primo ministro Brigi Rafini; postea sub eodem minister a rebus internis ab 13 Aprilis 2016 usque in 29 Iunii 2020 functus est. Praeses Nigritaniae die 2 Aprilis 2021 inauguratus est.

Mense Decembri 2022, Mohamed Bazoum designatus est praeses hodiernae Unionis oeconomicae et oeconomicae Africae occidentalis, per vicesimum septimum ordinarium fastigium capitum civitatis et regiminis in Abidjan.https://www.jeuneafrique.com/1398170/economie/uemoa-bazoum-croissance-et-inflation-au-menu-du-sommet-des-chefs-detat/.

Die 13 mensis Augusti anno 2023, regimen Nigri declaravit se velle "prosecuturum esse coram competentibus auctoritatibus nationalibus et internationalibus Mohamed Bazoum eiusque complicibus localibus et exteris, ob laesae maiestatis fidem et securitatem internam et externam Nigri".https://www.rfi.fr/fr/afrique/20230814-coup-d-%C3%A9tat-au-niger-qu-impliquent-les-accusations-de-la-junte-contre-le-pr%C3%A9sident-mohamed-bazoum.

Die 30 Novembris 2023, familia Mohamed Bazoum affirmavit se non amplius cum eo communicatum esse a die 18 Octobris 2023, et denuntiavit "coniurationes et inquisitiones contumeliosas" nisi aliquas ex eis.

## Notae
## Nexus externi 
*  

Categoria:Alumni Universitatis Dakarensis
Categoria:Arabes
Categoria:Duces civitatum
Categoria:Magistri
Categoria:Ministri rerum externarum
Categoria:Ministri rerum internarum
Categoria:Politici rei publicae Nigritanae
Carolus Vila Nova

**Carolus Vila Nova**, vulgo plene *Carlos Manuel Vila Nova* (Neves in oppido die 27 Iulii 1959 natus) est politicus insularum Sancti Thomae et Principis.

Partim in oppido nativo, partim in urbe S. Thomae educatus, alumnus est universitatis Oranensis in Algerio, ubi ingeniariae telecommunicationum studuit. Deinde director fuit deversoriorum societatumque periegesis. Res politicas suscipiens, minister operum publicorum meruit a die 15 Augusti 2010 usque in 12 Decembris 2012, iterum a 25 Novembris 2014 ad 3 Decembris 2018, primo ministro Patricio Trovoada. Parlamento hoc anno legatus est.  Praeses Sancti Thomae et Principis die 2 Octobris 2021 inauguratus est, antecessore Evaristo Carvalho.

## Nexus externi 
* "“Eu Garanto” – Mas, quem é Carlos Vila Nova?" (26 Augusti 2021) apud *Téla Nón*
* Vita apud situm praesidalem

Categoria:Nati 1959
Categoria:Homines vivi
Categoria:Politici Insularum Sancti Thomae et Principis
Categoria:Duces civitatum
Categoria:Alumni Universitatis Oranensis
Lionellus Aingimea

**Lionellus Aingimea**, vulgo plene *Lionel Rouwen Aingimea* (die 2 Septembris 1965 natus) est politicus Nauru. 

Iurisprudentiae apud universitatem Pacifici Australis studuit atque postea docuit. In insulis Marsaliensibus causidicus pro reis publicus operam dedit. Insuper iuxta communitatem Pacificam de iuribus humanis laboravit. Res politicas Nauruenses suscipiens, secretarius civicus ab iustitia limitibusque tuendis ab anno 2013, minister vicarius ab eisdem rebus ab 2016 meruit. Praeses Nauru die 27 Augusti 2019 inauguratus est, antecessore Baron Waqa. Die 29 Septembris 2022, successore Russ Kun rite inducto, Lionellus Aingimea orator vicarius parlamenti Nauruensis electus est.

## Notae 
## Nexus externi 
* "Nauru Parliament picks lawyer Lionel Aingimea for president" (27 Augusti 2019) apud *DW*
* Vita apud situm regiminis Nauru

Categoria:Nati 1965
Categoria:Homines vivi
Categoria:Politici Nauru
Categoria:Duces civitatum
Categoria:Professores Universitatis Pacifici Australis
Categoria:Iuris consulti
Categoria:Incolae insularum Marsaliensium
Ion (heros)

In mythologia Graeca **Ion** est heros Ionum eponymus. Primum Xuthos pater in Hesiodicis genealogiis apparet quae  tres filios Helleni heroi adsignabant, Dorum et Aeolum et Xuthum quem et ipsum Ionem  et Achaeum genuisse volebant. Ita eponymos heroes praecipuarum gentium Hellenicarum Dorum, Aeolorum, Ionum, Achivorum excogitarant. Inventio mythographorum erat Ion, non verus heros nec Iones eum cultu heroico honorabant. Praecipuae fabulae de Ione quae ad posteritatem pervenerunt ad Atticos poetas quinti saeculi ante Christum referendae sunt tempore Delii foederis tum cum Athenienses protectores et metropolitani Ioniae videri cupiebant. Sophocleae tragoediae *Ion* et *Creusa* hodie deperditae sunt; reliquus est *Ion* Euripideus anno incerto inter 420 et 412 Athenis doctus, qui istas novas fabulas  divulgavit.
## Apud Euripidem 
Apud Euripidem Ion e regina Atheniensi Creusa a deo Apolline stuprata nascitur atque statim a timida pudoreque victa matre in Acropoleos antro exponitur, feris facilis praeda. At Hermes iussu Apollinis infantem Delphos transfert ubi educatur et templi famulus fit. Postea Creusa Xutho alienigenae duci nubet. Quia liberos non habent Delphicum oraculum petunt ubi post varias rerum mutationes atque calamitates vix vitatas Creusa filium agnoscit et Athenas regnaturum ducit dum Xuthus Apollinis mendacio deceptus et ipse patrem Ionis esse credit. Ita poeta originem alienigenam Ionis reicit (non est Xuthi filius). Euripidis lector (et olim spectator) Athenis regnaturum esse Ionem persuadetur. Numquam tamen eius nomen aut Xuthi patris in veros regum fastos insertum est. Quin etiam tragoedia exeunte dea Athena Ionis fatum praenuntiatː eius filii quattuor tribus Athenienses creabunt et eius nepotes colonias in Asiam deducent.

## Notae
## Fontes 
*Apollodori bibliotheca I.7.3
*Euripides, *Ion*
*Herodotus VII.94 et Viii.44
*Plato, *Euthydemus* 302c-d

## Plura legere si cupis 
*Bernadette Morin, "L'inscription d'Ion au patrimoine mythique d'Athènes", ''Revue de philologie, de littérature et d'histoire anciennes'', 2009ː 65-86

Categoria:Ionia
Categoria:Mythologia Graeca